OzLabs/hebrew-wiki-articles huggingface dataset:
צ'ארלס גודייר

צ'ארלס גוּדיִיר (באנגלית: Charles Goodyear; 29 בדצמבר 1800 – 1 ביולי 1860) היה כימאי ומהנדס אמריקאי. ממציא הגיפור, תהליך שאיפשר שימוש בגומי למטרות רבות ושונות; לפני כן היה הגומי משנה את צורתו בהשפעת הטמפרטורה: במזג אוויר קר נעשה שביר ואילו החום היה ממיס אותו.

== חייו ==
גודייר נולד בניו הייבן שבקונטיקט. אביו היה סוחר בכלי-מתכת שאת חלקם תכנן בעצמו. צ'ארלס ביקש להכשיר עצמו לכמורה, אך אביו הפציר בו שילמד את מקצועו. בשנת 1821 הצטרף צ'ארלס לעסק של אביו. מצבו של בית-המסחר התדרדר, ובשנת 1830 פשט רגל.

בשנת 1834 החל גודייר לערוך ניסויים בגומי, על מנת לעשותו עמיד לכל מזג אוויר. הוא ניסה לשפר את תכונותיו של החומר על ידי ערבובו עם חומרים אחרים. אדם בשם נתניאל היוורד (Nathaniel Hayward) גילה כי גומי המעורב בגופרית אינו נעשה עוד דביק. גודייר שכר את היוורד כדי שימשיך לשכלל את התגלית, וכמו כן רכש את זכויותיו. לאחר שגודייר שיפר את ההמצאה, הוא קיבל עליה פטנט בשנת 1839. גודייר ניסה לערבב בצורות שונות גומי חם עם גופרית, ולשיטה המשוכללת ביותר הוא קרא "וולקניזציה" (גיפור) על שמו של אל הנפחות וולקן. לאחר ניסיונות רבים הוא גילה דרך לייצר גומי שהוא קשה, חזק וגמיש.

בשנת 1898 הוקמה חברת הצמיגים גודייר שנקראה על שמו.

==קישורים חיצוניים==

* 
* 
* 

קטגוריה:ניו יורק: אישים
קטגוריה:ממציאים אמריקאים
קטגוריה:אמריקאים שנולדו ב-1800
קטגוריה:אמריקאים שנפטרו ב-1860
המדונה והילד

רפאל]]
המדונה והילד (איטלקית Madonna col Bambino) הוא נושא מסורתי באמנות הפלסטית הנוצרית, המציג את מרים, אם ישו עם ישו הילד, וכמעט תמיד היא נושאת אותו בזרועותיה. תיאור זה מדגיש את אימהותה של הבתולה, ופעמים רבות קיים קשר עין בין האם לבנה.

לעיתים מופיעות דמויות נוספות ביצירה:
*יוסף הקדוש - במקרה זה הנושא מכונה המשפחה הקדושה.
*יוחנן המטביל, בן דודו מדרגה שנייה של ישו, המבוגר ממנו בשישה חודשים בלבד, יחד עם אימו אלישבע או בלעדיה.
*אנה הקדושה, אמה של הבתולה, ולעיתים גם יואכים אביה.
*קדושים נוצרים אחרים, בהתאם לתקופת היצירה ומיקומה הגאוגרפי, ולעיתים גם מזמין היצירה או מממנה.

קיימות הבחנות נושאיות נוספות:
*"המדונה המניקה" - הבתולה נראית כשהיא מניקה את ישו.
*"השיחה הקדושה" (איטלקית - sacra conversazione) הוא תיאור של המדונה והילד מנהלים שיחה בענייני דת עם קבוצת קדושים. 
*"המדונה של הצניעות" או "המדונה הצנועה" - תיאור של הבתולה כשהיא ישובה על הקרקע, ללא כתר לראשה, וכשהיא אוחזת בילד כשהוא עירום. 
*"המראה את הדרך" (יוונית - Οδηγήτρια, אודיגיטריה) - תיאור מקובל באמנות הביזנטית בה נראית המדונה מצביעה על ישו בידה החופשית, כמקור הגאולה למין האנושי. 
*"נושאת הניצחון" (יוונית - ניקופאה) - תיאור אורתודוקסי מקובל נוסף, בו נראית הבתולה מלפנים, כשהיא יושבת זקופה על כס, ואוחזת בילד היושב על ברכיה בשתי ידיה.

==ראו גם==
*המדונה בעלת הצוואר הארוך

==קישורים חיצוניים==

* 
* 

<gallery widths="150px" heights="150px" perrow="4">
תמונה:Leonardo da Vinci attributed - Madonna Litta.jpg|המדונה המניקה (לאונרדו דה וינצ'י)
תמונה:Masolino 008.jpg|המדונה והילד עם אנה הקדושה (מזולינו)
תמונה:Andrea del Sarto 005.jpg|המדונה והילד עם יוחנן המטביל (אנדרה דל סרטו)
תמונה:Fra Angelico 041.jpg|שיחה קדושה מאת פרה אנג'ליקו
</gallery>

*
קטגוריה:מרים, אם ישו
קטגוריה:אמנות נוצרית
קטגוריה:ציור
קטגוריה:הברית החדשה בתרבות ובאמנות
קטגוריה:ישו בתרבות ובאמנות
קים רייבר

קים רייבר (באנגלית: Kim Raver; נולדה ב-15 במרץ 1969 בניו יורק) היא שחקנית טלוויזיה וקולנוע אמריקאית. לרייבר קריירה טלוויזיונית עשירה, היא מוכרת בין השאר בשל גילום דמותן של אודרי ריינס בסדרה "24", נייקו ראלי ב"ליפסטיק", קים זאמברו ב"משמרת שלישית" וד"ר טדי אלטמן בסדרה "האנטומיה של גריי".

==חיים אישיים==
רייבר נולדה וגדלה בניו יורק<ref></ref>. מגיל 6 עד גיל 9, היא שיחקה בסדרת הטלוויזיה "רחוב סומסום". לאחר שסיימה את תפקידה בסדרה החלה לשחק בהצגות בברודוויי. יש לה תואר באומנות מאוניברסיטת בוסטון. לאחר שגמרה את התואר, המשיכה ללמוד אצל מורה בשם ווין ונדמן. היא דוברת באופן שוטף צרפתית וגרמנית, שפה שלמדה כילדה מאמה הגרמנייה.

לרייבר ולבעלה יש שני ילדים. בנה השני נולד במהלך צילומי סדרת הטלוויזיה "ליפסטיק". רייבר חזרה לצילומים שבועות ספורים לאחר הלידה.

==קריירה==
כשרייבר התבגרה, היא השתתפה במספר רב של פרסומות. אך פריצתה המשמעותית הייתה כששיחקה לצד טוני גולדווין ולורה ליני במחזה בברודוויי בשם "חופשה". בעקבות חשיפה זו, היא השתתפה בסרט "סיטי הול" לצידו של אל פצ'ינו. היא גם קיבלה תפקידים ראשיים בסדרות "24" ו"משמרת שלישית". בשנת 1998 גילמה את אחת הדמויות הראשיות של קלריסה מק'אליסטר בסדרת הדרמה "השילוש הקדוש" ברשת NBC, אך בוטלה לאחר עונה אחת בשל ממוצע רייטינג נמוך.

ב-2006, היא לוהקה לסדרה "התשעה" שהתבטלה מאוחר יותר באותה שנה.. 

ב-2008 קיבלה את התפקיד המוביל בסדרה "ליפסטיק ג'ונגל". 

בשנת 2009 הצטרפה לעונתה השישית של סדרת הדרמה הרפואית "האנטומיה של גריי" של רשת ABC, שם היא גילמה את ד"ר טדי אלטמן עד לעונה השמינית בשנת 2012. 

בשנת 2015 שיחקה בעונה השלישית של סדרת הדרמה "מעגל שלם" בתפקיד מדליין פולקנר.

בשנת 2017 גילמה את ד"ר ברגשטיין בסדרת הטלוויזיה "ריי דונובן" בעונתה החמישית ובאותה השנה חזרה לשחק בסדרה "האנטומיה של גריי" בעונה ה-14<ref></ref>.

==קישורים חיצוניים==

==הערות שוליים==

קטגוריה:ניו יורק: אישים
קטגוריה:שחקניות קולנוע וטלוויזיה אמריקאיות
קטגוריה:24 (סדרת טלוויזיה)
קטגוריה:בוגרות אוניברסיטת בוסטון
קטגוריה:בוגרי אוניברסיטת בוסטון
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
התקה (פסיכולוגיה)

התקה (באנגלית: Displacement) היא מנגנון פסיכולוגי שבאמצעותו מועבר מטען רגשי בצורת דחף או רגש מסוים, מהאובייקט האמיתי שלו לעבר גורם אחר. המנגנון הוא אחד התהליכים הבסיסיים של התפקוד הנפשי, והוא נמצא בין התסמינים הנוירוטים ומופיע בצורה כללית בכל המבנים של הלא-מודע. 

מטרת המנגנון היא הפחתת לחץ, וניתן להבחין בו אצל בני-אדם במהלך היום-יום (לדוגמה: אב אשר ננזף במקום עבודתו חוזר לביתו ונטפל לילדיו). פעולות ההתקה קיימות גם אצל בעלי חיים ותוארו בפירוט על ידי אותולוגים (לדוגמה: דרור שניצב מול ראי נואש מכך שאינו מסוגל להגיע אל יריבו ומתחיל להכות במקורו בעץ). התקה מתרחשת כאשר אדם מדחיק תחושות חיבה, פחד או דחפים כלפי אדם אחר. ההבנה שהבעת רגשות מסוימים אינה רציונלית או בלתי מקובלת מבחינה חברתית, גורמת לנפש למנוע מאותם רגשות להפוך למעשים. אולם, הרגשות הללו מועברים כלפי אדם או חיה שמקובל להביע כלפיהם רגשות כאלו. למשל, תלמיד שחש כעס כלפי המורה שלו שנתן לו ציון נמוך עלול לחשוש מקבלת עונש אם הוא יבטא את העוינות שהוא חש כלפיו. על כן, אותו תלמיד עשוי באופן בלתי מודע 'להעביר' את התחושות השליליות כלפי חברו הטוב ביותר תוך מתן תירוצים ליחס הרע והבלתי מוצדק שהוא מפגין. 

זיגמונד פרויד השתמש במונח בתאוריה הפסיכואנליטית שלו ובטכניקת הטיפול בפירוש חלומות. ההתקה כמנגנון חלימה באה לידי ביטוי בחלימה על אלמנט נייטרלי במקום על אלמנט משמעותי ומאיים. כך, למשל, נער עשוי לחלום שהוא מנשק את אחותו התאומה של נער אליו הוא מתקשה להודות שהוא נמשך.

==קישורים חיצוניים==
* [http://www.betipulnet.co.il/lexicon/%D7%94%D7%AA%D7%A7%D7%94/ התקה], באתר בטיפולנט

קטגוריה:ערכים שבהם תבנית בריטניקה אינה מתאימה
קטגוריה:מנגנוני הגנה
קטגוריה:התנהגות
בייבידול

בייבידול ורוד
בייבידול לבן
בייבידול או בייבי דול (מאנגלית: babydoll) היא כתונת לילה קצרה ורפויה המשמשת כבגד שינה עבור נשים. על פי רוב לבייבידול שרוולים קצרים ונפוחים, אורכה קצר והיא מגיעה עד הירכיים.

לעיתים מעוטרים צווארון הכתונת והשרוולים הקצרים בתחרה, פרווה מלאכותית וסרטי עיטור. הבייבידול עשוי כותנה, ניילון או שיפון.

==היסטוריה==
לא ברור מקור שמה של הכתונת, אולם פרסומה מקורו בסרט משנת 1956 "בייבי דול" בכיכובה של קרול בייקר. ייתכן שמקור שמה של הכתונת בסוג השמלות שלבשו בובות (באנגלית "doll") של תינוקות (באנגלית "baby") בשנות ה-30 של המאה ה-20.

בעקבות הסרט משנת 1956 החל הבייבידול להיחשב כאביזר מיני מעורר. גזרות מיניות של הכתונת מבליטות את החזה ומציגות את הרגליים (בשל אורכה הקצר של הכתונת).

בייבידול נהפכה בשנות ה-90 למזוהה עם תרבות הגראנג' הנשי כאשר קאט ביילנד, סולנית להקת בייבס אין טוילנד, וקורטני לאב, סולנית להקת הול, החלו ללבוש בייבידולים לעיתים קרובות, שכן הבייבידול הייתה חלק מסגנון שיצרה ביילנד, שנקרא "קינדרהור". הסגנון נהפך למזוהה יותר בעקבות פריצתה של הול למיינסטרים וכן בשל נישואיה של קורטני לאב לסולן להקת נירוונה קורט קוביין, שני דברים שחיזקו את מעמדה של לאב כסלבריטאית בכלל ובסצנה האלטרנטיבית בפרט. באלבומה הראשון של הול, "Pretty On The Inside", יש שיר על שם הבגד.

==ראו גם==
* פיג'מה
* כתונת לילה
==קישורים חיצוניים==

קטגוריה:הלבשה תחתונה לנשים
קטגוריה:בגדי שינה
המדונה של פורט ליגאט

המדונה של פורט ליגאט או המדונה מפורט ליגאט (באנגלית: The Madonna of Port Lligat) היא ציור סוריאליסטי מעשה ידי האמן הספרדי סלבדור דאלי. היצירה נוצרה לראשונה בשנת 1949 ומוצגם כיום במוזיאון האגרטי לאמנות במילווקי, במדינת ויסקונסין שבארצות הברית.

לאחר ציור היצירה הציג אותה דאלי לאפיפיור פיוס ה-12, וקיבל את אישור האפיפיור להצגתה. 

בשנת 1950 יצר דאלי גרסה נוספת של היצירה (בשינויים קטנים) שגובהה 144 ס"מ ורוחבה 96 ס"מ. יצירה זו מוצגת כיום בפוקואוקה שביפן.

==תיאור היצירה==
היצירה מתארת את המדונה והילד. בדמותה של המדונה צייר דאלי את רעייתו גאלה. על ברכי המדונה יושב ישו הפעוט. בשתי הדמויות מצוירים חרכים רבועים דרכם ניתן לראות את הים שמאחוריהם. בגרסת 1950 בתוך גופו של ישו מצויר לחם הקודש הנוצרי. 

ברקע התמונה ניתן לראות את חוף פורט ליגאט שבקטלוניה.

לרגלי המדונה סמלים נוצריים שונים ובהם מסמרים, דגים, קונכייה וביצה. בגרסת 1949 מופיע לרגלי המדונה קיפוד ים, ואילו בגרסת 1950 מופיעים לצידה מלאכים וכן קרנף.

קטגוריה:סלבדור דאלי
קטגוריה:ציורים סוריאליסטים
פורט ליגאט
קטגוריה:ציורים משנות ה-1940
פורט ליגאט

נוף פורט ליגאט
מוזיאון בית דאלי
פורט ליגאט (בקטלונית: Port Lligat או Portlligat) הוא כפר דייגים קטן הממוקם לחוף מפרץ בסמוך לחצי האי קאפ דה קראוס (Cap de Creus) שבקוסטה בראווה, בקטלוניה שבספרד. הכפר מצוי במרחק של כקילומטר וחצי מהעיירה קדאקס (Cadaqués). 

בפתח המפרץ, במרחק 20 מטרים מהחוף, ממוקם האי הקרוי על שם המפרץ.

הכפר נודע בשל היותו אתר נופש אשר שימש את האמן הסוריאליטי סלבדור דאלי. ביתו של דאלי הפך למוזיאון, ונוף המפרץ הונצח בציוריו "המדונה של פורט ליגאט" ו"הסעודה האחרונה". 

== קישורים חיצוניים ==

*[http://www.salvador-dali.org/museus/portlligat/es_index.html מוזיאון בית דאלי]

קטגוריה:קטלוניה: ערים
קטגוריה:סלבדור דאלי
המדונה של עולי הרגל

המדונה של עולי הרגל (באיטלקית: Madonna dei Pellegrini) או המדונה של לורטו (Madonna di Loreto) היא ציור שמן משנת 1604–1606 לערך מעשה ידי הצייר האיטלקי קאראווג'ו. כיום היצירה מוצגת בכנסיית סנט'אגוסטינו הסמוכה לפיאצה נאבונה שברומא.

היצירה מתארת את המדונה והילד, כאשר מרים עומדת יחפה, ישו הילד בזרועותיה, ולרגליה משתחווים שני עולי רגל.

היצירה נוצרה בשנת 1603 לבקשת יורשיו של ארמט קאוואלרטי מקאראווג'ו לעטר את קפלת המשפחה.

==ביקורת==
הקהל אשר צפה ביצירה הגיב בזעם רב על התיאור הריאליסטי של מרים המופיע בה. מרים עומד יחפה בפתח דלת, כאשר הקיר לצידה סדוק ולא מטוייח. בניגוד לציורי התקופה המקובלים בהם ישבה מרים על כס מלכות או עמדה בתוך גומחה מעוטרת - במקרה זה ניתן לאמר כי מרים עומדת בפתח בית הניצב בשכונת עוני. אין בציור סממנים המציגים את קדושת מרים למעט הילה עדינה ביותר וכמעט בלתי נראית.

==קישורים חיצוניים==

קטגוריה:ציורי שמן
עולי הרגל
קטגוריה:קאראווג'ו
קטגוריה:ציורים מהמאה ה-17
סנטיאגו ברנבאו

סנטיאגו ברנבאו
סנטיאגו ברנבאו דה ייסטה (בספרדית: Santiago Bernabéu de Yeste; 8 ביוני 1895 - 2 ביוני 1978) היה כדורגלן ספרדי, מהאישים הבולטים בהיסטוריית קבוצת הכדורגל ריאל מדריד. ברנבאו שימש בתור נשיא המועדון במשך 35 שנים (1943-1978) ולזכותו נזקפת הפיכתו לאחד ממועדוני הכדורגל המצליחים ביותר באירופה בעולם. בשנת 1955 נקרא אצטדיון הקבוצה על שמו כהוקרה על תרומתו למועדון.

==ביוגרפיה==
ברנבאו נולד באלמנסה, עיר הממוקמת בנפת אלבסטה בקסטיליה-לה מנצ'ה שבדרום מזרח ספרד. עבר בצעירותו עם משפחתו להתגורר במדריד, ובגיל 14 הצטרף לקבוצת הנוער של ריאל מדריד. בשנת 1912, כשהמועדון עבר לכתובתו החדשה ברחוב אודונל, היה ברנבאו בין המתנדבים שעזרו לזפת ולצבוע את הגדרות. באותה שנה, בעודו בן 17, הצטרף לקבוצה הבוגרת של ריאל מדריד, בה שיחק בתפקיד חלוץ והבקיע במרוצת השנים כ-200 שערים. ברנבאו אף שימש כקפטן הקבוצה עד פרישתו ממשחק פעיל ב-1927.

עד שנת 1935 כיהן ברנבאו כסגן מנהל הקבוצה ולאחר מכן כמנהלה. בשנת 1936, עם פרוץ מלחמת האזרחים בספרד, הופסקה פעילות הכדורגל המקצועני בספרד. ברנבאו, שהיה לאומן קיצוני, נלחם במלחמת האזרחים כחייל לצד הפשיסטים, תחת הגנרל אוגוסטין מוניוס גרנדס. עם חידוש הפעילות הספורטיבית בתום המלחמה נתקל מועדון הכדורגל ריאל מדריד בקשיים רבים שנבעו ממשבר כספי, ולא זכה לסיוע מהממשלה בשיקום הקבוצה.

ב-1955 היה ממקימי ליגת האלופות (שנקראה אז "גביע אירופה לאלופות"), בהתבסס על המודל של הגביע הלטיני ("קופה לטינה"). ברנבאו שימש במשך 35 שנים, עד מותו, כנשיא מועדון ריאל מדריד. בשנים אלו זכה המועדון בגביע ביניבשתי אחד, ב-6 גביעי אירופה לאלופות, ב-6 גביעי ספרד וב-16 תוארי אליפות הליגה הספרדית.

ברנבאו נפטר ב-1978, ב-2002 הוענק לברנבאו אות מסדר ההצטיינות של פיפ"א (FIFA Order of Merit).

== קישורים חיצוניים ==

* [https://www.realmadrid.com/es-ES/el-club/historia/presidentes/santiago-bernabeu סנטיאגו ברנבאו] באתר הרשמי של ריאל מדריד

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:כדורגלני ריאל מדריד
קטגוריה:עסקני כדורגל
קטגוריה:נשיאי ריאל מדריד
קטגוריה:עסקני ספורט ספרדים
קטגוריה:כדורגלני ריאל מדריד קסטיליה
קטגוריה:ילידי 1895

קטגוריה:ספרדים שנפטרו ב-1978
מחוזות דומיניקה

מבחינה מנהלית דומיניקה מחולקת ל-10 מחוזות (Parish, קהילה).

{| class="wikitable sortable" border="1" cellspacing="0" style="border-collapse:collapse;"
|-
! מס' !!מחוז!! בירה!! שם בשפת המקור !! אוכלוסייה נכון לשנת 2011 !!שטח קמ"ר
|-
|1|| סנט ג'ון||פורטסמות'|| Saint John ||5,897 ||58 
|-
|2
|סנט פיטר||קוליהו||Saint Peter||1,430||28 
|-
|3|| סנט אנדרו||וסלי|| Saint Andrew||9,471 ||178 
|-
|4|| סנט ג'וזף||סנט ג'וזף|| Saint Joseph ||5,637 ||120 
|-
|5|| סנט דייוויד||רוזלי|| Saint David ||6,043 ||131 
|-
|6|| סנט פול||פונט קסה|| Saint Paul||9,786 ||67 
|-
|7|| סנט ג'ורג'||רוזו|| Saint George||21,241 ||56 
|-
|8|| סנט פטריק||גראנד ביי|| Saint Patrick || 7,622 ||84 
|-
|9|| סנט ליוק||פוינט מישל|| Saint Luke||1,668 ||8 
|-
|10|| סנט מארק||סופרייר|| Saint Mark||1,834 ||10 
|-
|}

==קישורים חיצוניים==

קטגוריה:דומיניקה: חלוקה מנהלית
מימס

מימס (באנגלית: Mimas) הוא אחד מירחי שבתאי והתגלה ב-1789 על ידי ויליאם הרשל כירח השביעי של שבתאי. מימס נמצא בקבוצת הירחים הקרובים במסלול סיבובם לשבתאי והוא הקרוב ביותר לשבתאי. כמו מרבית הירחים במערכת השמש פניו מצולקות במכתשי פגיעה רבים. 

תמונות ראשונות של מימס שלא מכדור הארץ התקבלו על ידי הגשושיות וויאג'ר 1 וּווֹיאג'ר 2 ב-1980. הגשושית קאסיני טסה בסמוך למימס לראשונה ב-2004.

==מקור השם==
השם מימס הוצע על ידי האסטרונום ג'ון הרשל בנו של ויליאם הרשל בשנת 1847 במאמר "תוצאות תצפיות אסטרונומיות שנעשו בכף התקווה הטובה". מימס הוא שמו של אחד מהאלים הטיטאנים ומאחר ששבתאי (סטורן, או קרונוס) היה מנהיג הטיטאנים, הוצע לקרוא לירחי שבתאי בשמות של אלים טיטאנים.

==תכונות==
מהירות תנועתו של מימס מושפעת משני הירחים הקרובים אליו אנקלדוס ודיוני. בכל פעם שהירחים הללו מתקרבים זה לזה הם מאיצים את מהירות סיבובם מסביב לשבתאי ובכל פעם שהם מתרחקים זה מזה הם מאטים את מהירות סיבובם. שינויי תאוצה אלו מאפשרים להם לשמור על מסלולם הירחי. מצב זה שבו שני גרמי שמים או יותר מקיפים גוף אחר, מסיבי יותר, וקיים קשר פשוט בין זמני ההקפה שלהם כתוצאה מפעולה הדדית של כוח הכבידה נקרא תהודה מסלולית.

==מאפיינים פיזיים==
השטח של מימס קטן במקצת משטחה של ספרד. צפיפות החומר הנמוכה של מימס: 1.15 גר/סמ"ק מעידה על כך שמימס מורכב בעיקר מקרח וכמות מועטה של סלעים.

המאפיין הכי בולט של מימס הוא מכתש פגיעה ענק שקוטרו 130 ק"מ (שליש מקוטרו של מימס) המכתש נקרא הרשל על שם המגלה של מימס. גובהם של קירות המכתש הוא 5 ק"מ בערך, עומקו של המכתש מגיע לעיתים לעומק עשרה ק"מ. פסגתו המרכזית של המכתש גובהה 6 ק"מ מקרקעית המכתש. לו היה מכתש בגודל יחסי זהה על פני כדור הארץ (היינו שליש מקוטרו של כדור הארץ) היה קוטרו של המכתש 4,000 ק"מ (יותר גדול מאוסטרליה). הפגיעה של האסטרואיד במימס כמעט שברה אותו; ניתן לראות את השברים בצדו השני של מימס אשר ייתכן שנוצרו על ידי גלי ההדף מהפגיעה שעברו דרך מימס.

פני השטח של מימס מכוסים במכתשי פגיעה קטנים רבים; אך גודלם לא מתקרב לגודלו של מכתש הרשל; קוטר מרבית המכתשים עולה במקצת על 40 ק"מ, ואולם באזור הקוטב הדרומי קוטר המכתשים אינו עולה על 20 ק"מ.

== בתרבות הפופולרית ==
בזויות מסוימות דומה מימס לכוכב המוות מהסרט מלחמת הכוכבים 4 :תקווה חדשה. דמיון זה הוא צירוף מקרים מכיוון שאת הסרט יצרו 3 שנים לפני צילום מכתש הרשל על ידי הגשושיות וויאג'ר 1 ווויאג'ר 2.

==גלריה==
<gallery class="center">
File:Mimas (NASA) PIA06176.jpg|מימס על רקע שבתאי
File:Mimas and F ring PIA09806.jpg|מימס מאחורי טבעת F של שבתאי.
File:Mimas shape.jpg|מימס כפי שצולם על ידי הגשושית קאסיני-הויגנס
File:PIA20515 - Mimas' Mountain (cropped).jpg|
File:Mimas before limb sharp (colored).jpg|
File:Mimas PIA12569.jpg
</gallery>

== קישורים חיצוניים ==

* 
* 
* 

==הערות שוליים==

קטגוריה:ירחי שבתאי
קונדוקטוס

קונדוקטוס ב-3 קולות
קונדוקטוס (בלטינית: conductus) הוא מושג במוזיקה של ימי הביניים, סוג של יצירת קודש ווקאלית שאינה ליטורגית, לקול אחד או יותר. מקור המילה במילה הלטינית conducere (ללוות), וסביר להניח, שהקונדוקטוס הושר בשעת העברתו של ספר ליקוטי התפילות (lectionary) מן המקום שם נשמר באופן קבוע אל עמוד הקריאה לפני עדת המתפללים. הקונדוקטוס היה מן היצירות הווקאליות העיקריות בתקופת הארס אנטיקווה 
של תולדות ימי הביניים.

מקור הצורה, קרוב לוודאי, בדרום צרפת, בסביבות 1150 ולשיא פיתוחה הגיעה בתקופת פעילותה של אסכולת נוטרדאם בראשית המאה ה-13. רוב חיבורי הקונדוקטוס בקובץ הגדול של כתבי יד מנוטרדאם כתובים לשניים או שלושה קולות. ייחודם של הקונדוקטוס ברפרטואר של נוטרדאם הוא בהכנסת מלודיות חילוניות כחומר מקור, אף כי השימוש במלודיות קודש נפוץ גם הוא. נושאים מקובלים לשירים היו חיי הקדושים, חגיגות האדון (ישו), חזיון לידת ישו, כמו גם נושאים שוטפים כגון התנהגות מופתית של עדי האמונה בני התקופה, כמו תומאס בקט. רפרטואר חשוב ומעניין של קונדוקטוס משלהי התקופה מורכב משירים, המותחים ביקורות על מעשי התעללות והשפלה מצד אנשי כמורה, שחלקם שערורייתיים ממש. קשה אומנם לשער ששרו אותם בכנסייה, אבל ייתכן שלרפטואר היה קיום מעבר לשימוש הליטורגי המתועד שלו.

כמעט כל המלחינים אנונימיים. אחדים מן השירים, שכולם כתובים בלטינית, מיוחסים למשוררים כמו פיליפ יועץ הבישוף וג'ון מהאודן.

סגנון הקונדוקטוס היה קצבי, בדרך כלל, כיאה למוזיקה המלווה תהלוכה, וכמעט תמיד צליל-מול-צליל. מבחינה סגנונית היה שונה לחלוטין מן הצורה הפוליפונית הליטורגית העיקרית של התקופה, האורגנום, שבה נעו הקולות בדרך כלל במהירויות שונות; בקונדוקטוס, הקולות זימרו יחדיו, בסגנון הידוע גם כ"דיסקנט".

תאורטיקאים של המוזיקה כוללים בכתביהם על קונדוקטוס גם את פרנקו מקולון, שהמליץ להכניס מלודיה יפה בטנור, יוהנס דה גרלנדיה, ואנונימוס IV. התאורטיקאי מראשית המאה ה-14 ז'אק מליאז', מליץ יושר נלהב לסגנון הארס אנטיקווה כנגד סגנון הארס נובה החדש, "הלא-מוסרי והתאוותני", קונן על אדישותם לקונדוקטוס של המלחינים בני זמנו. הקונדוקטוס האריך ימים ביותר בגרמניה, שם תועד במאה ה-14.
 
קונדוקטוס אנגליים מסוף המאה ה-13 וראשית ה-14 משתמשים במקרים רבים בטכניקת הרונדו.

== לקריאה נוספת ==
* "מילון גרוב החדש למוזיקה ומוזיקאים" בעריכת סטנלי סיידי, כרך 20, לונדון, הוצאת מקמילן 1980
* ריצ'רד ה. הופין, "מוזיקה של ימי הביניים", ניו יורק, נורטון ושות' 1978
* ז'אנט נאפ, "קונדוקטוס", מילון גרוב המקוון בעריכת ל. מייסי

<div style="direction: ltr;">

* The New Grove Dictionary of Music and Musicians, ed. Stanley Sadie. 20 vol. London, Macmillan Publishers Ltd., 1980. 
* Richard H. Hoppin, Medieval Music. New York, W.W. Norton & Co., 1978. 
* Janet Knapp: "Conductus", Grove Music Online ed. L. Macy (Accessed February 1, 2005), [http://www.grovemusic.com (subscription access)]
</div>

==קישורים חיצוניים==

* 
* 

קונדוקטוס
קונדוקטוס
קונדוקטוס
מחוזות האיטי

האיטי מחולקת מנהלתית ל-10 מחוזות (département) אשר מחולקים לנפות:

{| border="1" cellspacing="0" style="border-collapse:collapse;" class="wikitable sortable"
|-
!#
!קוד ihsi!!מחוז!! בירה!! שם בשפת המקור !! אוכלוסייה !!שטח
|-
|1
|09
|מחוז צפון-מזרח
|פור דה פה
|Nord-Ouest
|393,967
|2,176
|-
|2
|03
|מחוז הצפון
|קאפ-האיסיין
|Nord
|1,067,177
|2,106
|-
|3
|04
|מחוז צפון-מערב
|פור ליברטה
|Nord-Est
|728,807
|1,805
|-
|4
|05|| ארטיבוניט|| גונאיב|| Artibonite||1,727,524||4,984
|-
|5
|06||מחוז המרכז||אנש|| Centre ||746,236||3,675 
|-
|6
|01||מחוז המערב||פורט-או-פרנס|| Ouest||4,029,705||4,827 
|-
|7
|08||גרנד אנס ||ז'רמי ||Grand'Anse ||468,301||1,871
|-
|8
|10|| ניפ|| מירגואן|| Nippes ||342,525||1,219 
|-
|9
|07||מחוז הדרום||לה קיי|| Sud||774,976||2,794 
|-
|10
|02||מחוז דרום-מזרח||ז'אקמל|| Sud-Est||632,601||2,023
|-
|}

==קישורים חיצוניים==

==הערות שוליים==

קטגוריה:האיטי: חלוקה מנהלית
האיטי
האוכף הטורקי

האוכף הטורקי ועליו שני חלקי ההיפופיזה (מסומנים בצבע משמאל)
האוכף הטורקי (בלטינית: Sella Turcica, סלה טורקיקה) הוא גומחה דמוית אוכף בעצם היתד של גולגולת אנושית. בלוטת יותרת המוח נמצאת על גומחה זאת.

גידול בבלוטת יותרת המוח מוגבל מלמטה על ידי אוכף גרמי זה, ועל כן יכול להתפתח רק כלפי מעלה. גידול כזה עלול ללחוץ על תצלובת עצב הראייה, לכן תסמינים של פגיעה בשדה הראייה הצידי מעלים חשד לגידול בבלוטת יותרת המוח.

==Additional images==
<gallery>
 File:Sella turcica - animation03.gif|Human skull seen from side (parietal bones and temporal bones have been removed). Sella turcica shown in red.
 File:Hypophysial fossa01.png|Hypophysial fossa shown in red. 
 File:Sella turcica - animation02.gif|Sphenoid bone seen from above. Sella turcica shown in red. 
 File:Base of skull 8.jpg|Base of skull - Sella turcica, tuberculum sellae and hypophyseal fossa
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:עצמות הגולגולת
אולם עין שרה

היכל הספורט העירוני נהריה הוא אולם הספורט העירוני של העיר נהריה. משמש גם כמגרשה הביתי של קבוצת הכדורסל עירוני נהריה. האולם ממוקם ברחוב האיריס 44, עין שרה, נהריה.

==תיאור האולם==

היכל הספורט הוא קומפלקס רב תכליתי בשטח של 5,000 מ"ר. במרכזו של ההיכל אולם ספורט עם רחבה רב תכליתית המותאמת למגוון פעילויות ובכללן קיום משחקים בינלאומיים. באולם מעל ל-2,500 מקומות ישיבה, עמדות צילום מקצועיות, קפיטריה ומבואת כניסה המאפשר קיום כנסים ואירועים. בתחילת 2015 הותקנה במרכז האולם מערכת מסכים להקרנת פרסומות, מהלכים ולוח תוצאות המעוצבת כקובייה בעלות של כמיליון שקלים. נוסף על כך, קיים בהיכל אולם כושר, אולם למחול אירובי, חדרי שירות והלבשה, חדר אמנים, מועדון לשחקנים, חדר שופטים ומנהלה.

בשנת 2020 בעקבות מגפת הקורונה התקיימו באולם זה מתחמי "היבדק וסע".

קטגוריה:אולמות כדורסל בישראל
קטגוריה:נהריה: ספורט
קטגוריה:נהריה: מבנים
בארי (דמות מקראית)

תגלת פלאסר מלך אשור, על ידו הוגלה בארי עם עשרת השבטים.
בְּאֵרִי, שנקרא גם בְּאֵרָה, הוא דמות מקראית. היה נביא ואביו של הנביא הושע בן בארי. היה גם נשיא שבט ראובן, בתקופה בה הוגלו עשרת השבטים על ידי תגלת פלאסר מלך אשור כמובא בתנ"ך:

בספרות חז"ל המדרשית מובאים שני הסברים לשמו. האחד; על שם מעשה ראובן שרצה לחלץ את יוסף אחיו מן הבאר. והשני; מאחר שהיה גדול הדור נקרא "בארה של תורה".

המדרש מביא, כי בטרם ההגליה אמר בארי נבואה קצרה, ומאחר ולא היה בה כדי יצירת ספר נבואה בפני עצמו, התווספו דבריו לשני פסוקים בתוך נבואת ישעיהו. ואלו הם:

מוסבר במדרש כי מאחר שראובן היה זה שרצה להציל את יוסף מאחיו, לכן גלה נכדו בארה עם השבטים, על מנת שיעודדם לחזור בתשובה, וישהה עימם בשעות הקשות של תחילת הגלות ויחזק את רוחם.

== מקום קבורתו ==
בשנת 1495 תלמידו של רבי עובדיה מברטנורה שביקר בצפת מתאר לראשונה את קבורת הושע בן בארי בבית העלמין העתיק בצפת. כ-30 שנה מאוחר יותר, רבי משה באסולה מתאר את קבר הושע ומוסיף "וכנגדו מערה אחת סגורה, אומרים ששם היה קבור בארי אביו".

בספר "מקומות קדושים וקברי צדיקים בגליל" סיכם: "מלשונם של חלק מעולי הרגל משתמע שהם קבורים יחדיו ממש, אך מרוב עדויותיהם של האחרים מתברר שהוא קבור במערה שממול. לידה (מימין לעומד ממול פתחה) מערת בת 2 פתחים, כפי הנזכר אצל אחד מעולי הרגל".

==הערות שוליים==

קטגוריה:נביאים בתנ"ך
קטגוריה:יהודים הקבורים בבית הקברות בצפת
טליה שייר

טליה רוז שייר (באנגלית: Talia Rose Shire; נולדה ב-25 באפריל 1946) היא שחקנית קולנוע וטלוויזיה אמריקאית, שהייתה מועמדת לשני פרסי אוסקר.

== ביוגרפיה ==
שייר נולדה בלייק סקסס שבניו יורק. אביה, קרמיין קופולה היה נגן חליל בתזמורות רדיו, ואמה, איטליה קופולה, הייתה שחקנית. כמי שנולדה למשפחה קתולית ממוצא איטלקי, שמה הוא קיצור של המילה "איטליה" לציון מוצאה. אחיה הוא הבמאי פרנסיס פורד קופולה, ואח נוסף, אוגוסט, היה לחוקר ספרות. סבה מצד האב, אוגוסט קופולה, היה פסנתרן שליווה את אנריקו קארוזו, והגיע מהעיר ברנלדה שבבזיליקטה לאמריקה במהלך מסע הופעות של קארוזו. סבה מצד האם היה אף הוא מוזיקאי, בשם פרנצ'סקו פנינו.

== קריירה ==
את תפקידה הראשון קיבלה בשנת 1968 בתפקיד מינורי בסרט הקולנוע "מרוצים פרועים" לצדה של ג'ודי קורנוול. ב-1989 שיחקה בסרט "סיפורי ניו יורק" בבימויו של אחיה.

שייר ידועה בשל גילום דמותה של "קוני קורליאון" בסדרת סרטי "הסנדק" שביים אחיה, וכן בשל גילום דמותה של "אדריאן פנינו" אשתו של רוקי בלבואה בסדרת הסרטים בה כיכב סילבסטר סטאלון, על שני התפקידים הייתה מועמדת לפרס האוסקר. 

בשנת 2018 התארחה בסדרות הטלוויזיה "ויל וגרייס" ו"מדריך החברות לגירושין".

== חיים אישיים ==
שייר הייתה נשואה פעמיים, בפעם הראשונה למלחין דייוויד שייר ממנו יש לה בן אחד, ובפעם השנייה למפיק ג'ק שוורצמן, ממנו יש לה שלושה בנים, השחקן ג'ייסון שוורצמן, המוזיקאי רוברט שוורצמן והצלם ג'ון שוורצמן.

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:משפחת קופולה
קטגוריה:אמריקאיות שנולדו ב-1946
קטגוריה:אמריקאים שנולדו ב-1946
קטגוריה:אמריקאיות ממוצא איטלקי
מחשוב פוטוני

מחשוב פוטוני (או מחשוב אופטי; באנגלית Optical computing או photonic computing) הוא תחום מחקר טכנולוגי השואף לפתח מעבד מחשב המשתמש באור לצורך פעולתו, במקום בזרם חשמלי. מעבד כזה יהיה, תאורטית, הרבה יותר מהיר מהמעבדים הזמינים כיום, ואף יעיל הרבה יותר אנרגטית.<ref></ref> המחקר מתמקד בפיתוח טרנזיסטור הממתג קרני אור, וכך אפשר יהיה לבצע פעולות לוגיות במעבד בעזרת אור. כלומר פיתוח רכיב שיאפשר לקרן אור אחת להדליק ולכבות קרן אור אחרת. בשנת 1989 הצליחו חוקרים בהרי הרוקי לייצר טרנזיסטור פוטוני. פיתוח זה הגביר את ההתעניינות בתחום.

בשלושים השנים האחרונות לא היו פריצות דרך משמעותיות בתחום, אך ישנן חברות סטרטאפ שממשיכות לעסוק בו, והוא מהווה עניין לקרנות הון־סיכון המתמקדות בתשתיות טכנולוגיות.<ref></ref><ref></ref>

==קישורים חיצוניים==

==הערות שוליים==

קטגוריה:פוטוניקה
מחנה 8 במרץ

מחנה 8 במרץ (או קואליציית 8 במרץ) היה קבוצה של מספר מפלגות בלבנון, בהנהגת חזבאללה ואמל, המזוהה עם חברות ציר ההתנגדות, איראן ומשטר אסד בסוריה. המחנה הוא יריבו של מחנה 14 במרץ הלבנוני הפרו-מערבי.

== מקור השם ==
מקורו של השם ב-8 במרץ 2005, יום בו עלתה קריאה מצד מספר מפלגות לערוך הפגנות המוניות בדרום ביירות, בתגובה למהפכת הארזים אשר הובילה ליציאת הכוחות הסוריים מלבנון. המפגינים הודו לסוריה על כך שעצרה את מלחמת האזרחים הלבנונית, תמכה בייצוב לבנון, ותמכה בהתנגדות הלבנונית מול הכיבוש הישראלי. המפלגות הראשיות היו חזבאללה, אמל, המרדה, המפלגה הקומוניסטית הלבנונית והמפלגה הסורית הלאומית-סוציאליסטית.

== היסטוריה ==
יצוין כי באותה העת, הזרם הפטריוטי החופשי נמנה עם תומכי מהפכת הארזים, ורק לאחר שהורשה מנהיג הזרם, מישל עאון, לחזור ללבנון והתאכזב מהצעת מחנה 14 במרץ בראשות סעד חרירי, רקם ברית אסטרטגית עם חזבאללה וסוריה, אשר הגלתה אותו מלבנון במהלך מלחמת האזרחים. ב-6 בפברואר 2006 חתם מישל עאון על מזכר הבנות עם חזבאללה ובכך הפך לחבר משמעותי במחנה 8 במרץ.

במרץ ואפריל 2008 פרשו מישל מור ומפלגתו מחזית השינוי והרפורמה (גוש של מספר מפלגות נוצריות, אשר בראשן הזרם הפטריוטי החופשי של מישל עאון) וכך גם ממחנה 8 במרץ.

ביולי 2013 התפרק המחנה עקב סכסוך בין נביה ברי למישל עאון.

לאחר כשנתיים של קיפאון, מוצע מישל עאון לנשיא לבנון. מר עאון נתמך על ידי חזבאללה מועמדותו נחסמה על ידי סעד חרירי ממחנה 14 במרץ, עד שנכרתה עסקה במסגרת מונה חריר לראש הממשלה.

לאחר מכן, ראש הזרם הפטריוטי החופשי היה לג'ובראן באסיל, נוצרי, ומחליפו של הנשיא מישל עאון בראשות המפלגה. באסיל ידוע בעמדותיו הנחרצות נגד ישראל, ובכך שחיזק את הברית הקיימת עם חזבאללה והשיעים בלבנון.

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:לבנון: היסטוריה
קטגוריה:לבנון: מפלגות
קטגוריה:ציר ההתנגדות
קטגוריה:מפלגות שהוקמו ב-2005
This Is Sinatra!

This Is Sinatra!&lrm; הוא אלבום של הזמר פרנק סינטרה משנת 1956, אלבום האוסף הראשון שהוציאה חברת ההקלטות קפיטול רקורדס. באלבום שותף גם המארגן שעבד איתו לאורך כמה אלבומים, נלסון רידל. את האלבום לא ניתן להשיג בגרסה מחודשת על גבי תקליטור, חוץ מאשר במארז הדיסקים של הזמר The Capitol Years המכיל 21 מאלבומיו. כמו כן את שירי האלבום ניתן למצוא על כמה מאלבומי אוסף שונים של הזמר שיצאו במהלך הקריירה שלו. אלבום להיטים שני הנקרא This Is Sinatra Volume 2, יצא שנתיים מאוחר יותר בשנת 1958.

שני האלבומים היו חלק מסדרת אלבומי אוסף שהוציא חברת קפיטול ומתחילים ב-This Is, האלבומים האירו מחדש על להיטי עבר של זמרים כמו: סינטרה, ג'ון כריסטי, דין מרטין ונט קינג קול.

== משתתפים ==
* פרנק סינטרה - קולות
* נלסון רידל - מארגן, מנצח

== רשימת שירים ==
# I've Got the World on a String
# Three Coins in the Fountain
# Love and Marriage
# From Here to Eternity
# South of the Border
# Rain (Falling From The Skies)
# The Gal That Got Away
# Young at Heart
# Learnin' the Blues
# My One and Only Love
# (Love Is) The Tender Trap
# Don't Worry 'Bout Me

==קישורים חיצוניים==

קטגוריה:אלבומי פרנק סינטרה
קטגוריה:אלבומי אוסף באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת קפיטול רקורדס
יואב ספר

יואב ספר (נולד ב-30 בספטמבר 1975) הוא כדורסלן עבר ישראלי ששיחק בעמדת הפורוורד. שיחק בנבחרת ישראל והיה הקפטן שלה.

== קריירה ==
ספר גדל בשכונת יפו ג'. הוא החל לשחק כדורסל בקבוצת "בני ברית יפו", אחר כך עבר למועדון הנוער של הפועל תל אביב ולבסוף שיחק בזו של הפועל חולון. בעונת הצטרף לסגל הקבוצה הבוגרת ששיחקה בליגת העל, ושיחק בה במשך חמש העונות הבאות. בעונת , בה העפילה הקבוצה לגמר גביע המדינה בכדורסל, נבחר ספר לתגלית העונה, ובעונתו האחרונה בה, עונת היה לקפטן הקבוצה.

ב-1998 עבר ספר למכבי רעננה, ולאחר עונה אחת בלבד עבר להפועל גליל עליון. בקבוצה זו שיחק במשך שתי עונות, בשנייה מביניהן, בה העפילה הקבוצה לגמר הפלייאוף, שימש כקפטן. הוא סיים אותה עם ממוצע של 16.1 נקודות למשחק, הגבוה ביותר מבין הכדורסלנים הישראלים בליגה, ועם 48.1 אחוזי קליעה ל-3 נקודות, השיעור הגבוה בליגה.

ב-2001 הצטרף למכבי תל אביב, ושיחק בה במשך 3 העונות הבאות, בכולן זכתה באליפות המדינה ובגביע המדינה, ובאחרונה שבהן גם בגביע היורוליג. לאורך הקריירה, ובמיוחד במהלך התקופה בה שיחק במכבי, סבל ספר מפציעות חוזרות ונשנות, עד שב-2004 נאלץ לפרוש מכדורסל, בגיל 29.

במהלך הקריירה שלו שיחק ספר בנבחרת ישראל, והשתתף עמה באליפות אירופה בכדורסל ב-2001, בה סיימה במקום העשירי, ובזו שנערכה ב-2003, בה זכתה הנבחרת במקום השביעי. במהלך הטורניר ב-2003 שימש כקפטן הנבחרת.

לאחר פרישתו מכדורסל השלים תואר במינהל עסקים באוניברסיטת פנסילבניה, ולאחר מכן החל לעבוד בחטיבת המיזוגים והרכישות בסניף של חברת הנדל"ן גזית גלוב במיאמי. 

בפברואר 2013, 9 שנים לאחר שפרש, החל ספר להתאמן בקבוצתו לשעבר הפועל חולון וב-3 במרץ חזר לשחק בשורותיה. בסיום העונה פרש עקב פציעה.

==קישורים חיצוניים==

* 
* 
* "[http://www.basket.co.il/News.asp?id=244 לא הייתי משנה כלום בקריירה שלי]", אתר מנהלת ליגת העל, 3 באוקטובר 2007
* 

קטגוריה:כדורסלני נבחרת ישראל
קטגוריה:כדורסלני הפועל חולון
קטגוריה:כדורסלני הפועל גליל עליון
קטגוריה:כדורסלני מכבי תל אביב
קטגוריה:כדורסלני מכבי רעננה
קטגוריה:ישראלים שנולדו ב-1975
וושיה

איור מתוך רומן וושיה "הרומנסה של שלוש הממלכות" מתקופת [[שושלת צ'ינג, מתאר את הלוחם הסיני גאן-נין.]]
ווּשְׂיָה (בפין-יין: Wǔxiá; בסינית מפושטת: 武侠) היא ז'אנר נרחב של סיפורת סינית המתרכזת בהרפתקאות אמנויות לחימה המתרחשות בעיקר בסין העתיקה. למרות שנכתבה במקור על הנייר, הוושיה מצויה כיום גם בסרטי קולנוע, סדרות טלוויזיה ותיאטרון, כמו גם יצירות אמנותיות כקומיקס. הוושיה מהווה חלק נכבד מהתרבות הפופולרית של דוברי השפה הסינית ברחבי העולם.

המילה "וושיה" היא מילת הרכב בין wu (武, המופיעה גם בצירוף וו-שו), שפירושה "צבאי" או "מלחמתי" לבין xia (俠) שפירושה "אצילי", "מכובד". אמן לחימה ההולך בדרך האצילית מכונה ביצירות הוושיה לעיתים קרובות נקרא "איש חרבות", על אף שאין הכרח שיחזיק בחרב.

גיבורי הוושיה הסינית אינם משרתים אדון כלשהו, אינם מחזיקים בכוח צבאי ואינם משתייכים למעמד אריסטוקרטי. לרוב הם בני מעמד הביניים בחברה הסינית העתיקה. גיבורים אלה פועלים תחת קוד התנהגות מסוים, שמחייב אותם לתקן עוולות, בייחוד כאשר נמצאים חסרי הישע תחת מצוקה או דיכוי. הגיבור לוחם למען הצדק, מבקש להסיר את עולו של עריץ, או שמחפש כפרה על טעויות עבר. קוד ההתנהגות הסיני (xia) דומה לקוד ההתנהגות של הסמוראים היפניים (בושידו), של האבירים המערב אירופאים ושל האקדוחנים במערבונים האמריקאים.

== ראו גם ==

* שיאנשיה
==קישורים חיצוניים==

קטגוריה:ספרות סינית
קטגוריה:סוגות ספרותיות
קטגוריה:אמנויות לחימה
קטגוריה:פנטזיה
קטגוריה:סרטי פנטזיה
קטגוריה:סוגות בקולנוע
Where Are You?

Where Are You?&lrm; הוא אלבום של הזמר פרנק סינטרה, זהו אלבום האולפן ה-15 שלו וה-8 בחברת ההקלטות קפיטול רקורדס.

== הפקה ==
זהו האלבום הראשון אותו הקליט סינטרה בקפיטול ללא המארגן והמנצח נלסון רידל, כמו כן היה זה אלבומו הראשון שהוקלט בשיטת הסטריאו.

החלפתו של רידל בגורדון ג'קינס כמארגן האלבום והמנצח עליו, הביאה לשינוי מהותי לעומת האלבום הקודם A Swingin' Affair!&lrm; שהיה בעל מקצב ג'אזי כבד, לעומתו האלבום החדש חזר אל נוסחת הבלדות שהצליחה כל כך בIn the Wee Small Hours, אם כי באלבום לא הייתה האווירה העגמומית והמיואשת שהייתה הנושא באלבום הקודם. באלבום החדש הבלדות השקטות והעצובות המלוות בתזמורת גדולה בה נתן ג'קינס משקל כבד יותר לכלי המייתר הביאו לאווירה רגועה מלנכולית.

האלבום נחל הצלחה מסחרית והגיע אל המקום השלישי במצעד המכירות האמריקאי.

==משתתפים==
* פרנק סינטרה - קולות
* גורדון ג'קינס - מארגן, מנצח

==רשימת שירים==
===צד א'===
# ?Where Are You
# The Night We Called It a Day
# I Cover the Waterfront
# Maybe You'll Be There
# Laura
# Lonely Town

===צד ב'===
# Autumn Leaves
# I'm a Fool to Want You
# I Think of You
# ?Where Is the One
# There's No You
# Baby Won't You Please Come Home
# I Can Read Between the Lines
# It Worries Me
# (Rain (Falling from the Skies
# Don't Worry 'Bout Me

==קישורים חיצוניים==

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת קפיטול רקורדס
מגרפה

שימוש במגרפה לעיבוד האדמה
מַגְרֵפָה היא כלי חקלאי לעיבוד אדמה וניקוי עלים, דשא, חציר ועוד מן הקרקע. הכלי בנוי מידית ארוכה לאחיזה ובקצה מוט רוחבי בעל שיניים, המשמש לגריפה ולאיסוף עצמים שונים.

בעבר יצרו את המגרפה מחומרים כגון עץ או ברזל, אך ברבות השנים המגרפה הפכה להיות מיוצרת מחומרים קלים יותר כמו פלסטיק, פלדה ובמבוק, ולכן היא נוחה יותר לנשיאה ולשימוש. ההבדל בין המגרפות השונות הוא במשקלן, החומרים מהם הן עשויות, מספר השיניים ואורך המרווח בין השיניים.

==סוגים==
מגרפה ארוכה לאיסוף עלים.
קיימים שלושה סוגים עיקריים של מגרפות משק הבית:
*מגרפה קלה – מגרפה בעלת מספר רב של שיניים, בדרך כלל גמישה מאוד ומותאמת לעבודה חלקה על אדמה רכה. מאופיינת ברווח קטן בין שיני הלהב שלה. שינייה ארוכות, ויוצאות מנקודת ציר שבקצה המקל.
200px
*מגרפה כבדה – מגרפה בעלת מספר מועט של שיניים, בעלת מוט ולהב חזקים וקשיחים המותאמים לעבודה חזקה ויציבה על אדמה יבשה. מאופיינת ברווח גדול בין שיני הלהב שלה. שיניה קצרות ויוצאות על פני ציר אחד ישר שצדדיו מחוברים לנקודת הציר שבקצה המקל.
*מגרפת דו צדדית – בעלת שיניים קשיחות וקצרות היוצאות משני כיווני הציר.

==תפקידים==
תפקיד המגרפות נחלק לשני תחומים עיקריים:
*מגרפות לתחום הביתי – מגרפות קטנות העשויות מחומר פלסטיק גמיש או מתכת גמישה. תפקידן לעזור בטיפוח ובניקיון של גינות וחצרות הבית.
*מגרפות לתחום התעשייתי – אלה הן מגרפות ענק עשויות פלדה והן מופעלות בשדות ובשטחים הגדולים מקנה המידה הביתי (משמשות לעיתים אף לגרוף חציר וחמרים דומים). בעבר הן נרתמו לסוסים, אך תודות לפיתוחים מכניים, הן מונעות על ידי גלגלים או באמצעות כלי רכב חקלאים, 

==תרבות==
כשאדם דורך על שיני מגרפה, השוכבת על הקרקע כששיניה כלפי מעלה, מקל האחיזה עולה למעלה עד למצב מאונך ופוגע בפרצוף האדם. פעולה זו משמשת כאמצעי הומוריסטי בקומדיות שונות ואף בקריקטורות. פעולה זו "מושרשת" בתרבויות שונות בעולם ואף בפתגמים. לדוגמה, פתגם ברוסית:
("наступить дважды на одни и те же грабли") "לדרוך פעמיים על אותה מגרפה" - שמשמעותו: "אין לחזור על טעות בשנית".

==גלריית תמונות==
<gallery widths="140px" heights="140px" perrow="5">
תמונה:RakesOldAndNew.jpg|מגרפת עלים מודרנית (ימין) לצד מטאטא זרדים (שמאל)
תמונה:Wooden rake.jpg|מגרפת עץ ישנה
תמונה:NAA pulling hay rake.jpg|מגרפה הקשורה לטרקטור
תמונה:Grabie.konne.png|מגרפה רתומה לסוס
תמונה:Rake.jpg|מגרפה דו צדדית
</gallery>

==ראו גם==
* מטאטא
* משדדה

==קישורים חיצוניים==

קטגוריה:כלי ניקוי
קטגוריה:כלים חקלאיים
קטגוריה:גינון: כלים ואביזרים
ע'סאן תווייני

ע'סאן תווייני (בערבית: غسان تويني, 5 בינואר 1926 - 8 ביוני 2012) היה חבר פרלמנט לבנוני בקואליציית 14 במרץ האנטי-סורית ועורך העיתון א-נהאר. 

תווייני היה חבר בSSNP, המפלגה הסוציאל-לאומית הסורית, אך עזב את המפלגה לאחר שהצהיר כי האידאולוגיה שלה מיושנת. עס'אן תווייני כיהן בקבינט הלבנוני, כשר החוץ ושר החינוך בשנות ה-70. כמו כן היה שגרירה של לבנון לאו"ם. 

תווייני כתב ספרים רבים, וערך את עיתון א-נהאר, בו הוא כתב מאמר שבועי.

אשתו הראשונה, נאדיה תווייני, הייתה אחת מהמשוררת הגדולות בלבנון של המאה ה-20. בנו הוא העיתונאי וחבר הפרלמנט הלבנוני, ג'בראן תווייני.

==קישורים חיצוניים==

* [http://www.tlaxcala.es/pp.asp?lg=en&reference=768 ראיון עם ע'סאן תווייני]

קטגוריה:ערכים שבהם תבנית בריטניקה אינה מתאימה
קטגוריה:עיתונאים לבנונים
קטגוריה:נוצרים לבנונים
קטגוריה:שגרירים באו"ם
קטגוריה:עורכי עיתונים ערבים
קטגוריה:חברי פורום קורנת שהוואן
עסאן
קטגוריה:שרי החוץ של לבנון
קטגוריה:שרי החינוך של לבנון
קטגוריה:שגרירי לבנון
קטגוריה:לבנונים שנולדו ב-1926
קטגוריה:לבנונים שנפטרו ב-2012
סאלח אל-ערידי

סאלח אל-ערידי (בערבית: صالح العريضي) (5 בפברואר 1957 - 10 בספטמבר 2008) היה פוליטיקאי דרוזי לבנוני, חבר במפלגה הדמוקרטית הלבנונית. ערידי נרצח בפיצוץ מכונית תופת ליד ביתו בעיירה בייסור, שבהרי הלבנון.

ערידי היה בעל קשרים טובים עם סוריה, והיה יועצו הקרוב של טלאל ארסלאן, ראש ה- LDP. הוא עזר ליישב מחלוקות בתוך הקהילה הדרוזית הלבנונית במהלך המהומות בלבנון בשנת 2008, בייחוד בין טלאל ארסלאן ל.

== מותו ==
ערידי נרצח על יד ביתו, בהתקפה שפצעה 6 אזרחים נוספים, ב-10 בספטמבר 2008, ונקבר בחלקת הקבורה המשפחתית. 

שר החוץ הסורי אמר: "סוריה מגנה בחריפות את המעשה הפושע והטרוריסטי שלקח את חייו של סאלח אל-ערידי. סוריה סמוכה ובטוחה כי פשעים אלו, אשר מטרתם לזעזע את הביטחון והיציבות בלבנון, לא ישיגו את מבוקשם".

גם דובר הבית הלבן, שון מקקורמק, גינה את חיסולו. הוא הוסיף: "ארצות הברית מודאגת עמוקות מהאלימות בלבנון לאחרונה. תמיכתנו בממשלת לבנון ומוסדותיה הדמוקרטיים היא יציבה. תמיכה זו היא השתקפות של מחויבותנו התמידית ללבנונים ותקוותם לשינוי דמוקרטי ושגשוג כלכלי".

קטגוריה:דרוזים לבנונים
קטגוריה:פוליטיקאים לבנונים
קטגוריה:קורבנות רציחות פוליטיות בלבנון
קטגוריה:לבנונים שנולדו ב-1957
קטגוריה:לבנונים שנפטרו ב-2008
נתן אורטנר

הרב נתן אורטנר נואם בפתיחת גן ילדים בלוד, סוף שנות ה-80
הרב נתן אורטנר ממונה לרב הראשי בלוד, תחילת שנות ה-80
הרב נתן יהודה אורטנר (תרצ"ה, 1935 - ב' בסיוון תשע"ח, 15 במאי 2018) היה רבה האשכנזי של העיר לוד וחבר מועצת הרבנות הראשית.

==ביוגרפיה==
נולד בשנת 1935 בגרמניה לרבי משה ולפריידא, משפחה רבנית מחסידי בעלזא. סבו רבי בעריש היה מראשי העסקנים לעליית האדמו"ר רבי אהרן מבעלזא לישראל במלחמת העולם השנייה, אביו רבי משה היה מנהל המשק בחצר רבי אהרן מבעלזא בתל אביב ומבוני ישיבת בעלז ברחוב אגריפס בירושלים.

בשנת 1941 עלה לארץ ישראל. היה ממקימי אגודת יוצאי אוהנוב (היבניב), ועמד בראשה במשך שנים. כמו כן הוציא ספר זיכרון לקהילת אוהנוב. בשנת תשל"ו (1975) מונה לרב העיר לוד, וכיהן בתפקיד זה עד לשנת תשע"ה, עת הגיעו לגיל 80 ובהתאם לחוק, רוב הזמן לצידו של הרב חיים חדד. עם פרישתו עבר להתגורר בבני ברק. נמנה עם חשובי רבני חסידות בעלזא והסתופף בצל האדמו"ר רבי ישכר דוב רוקח.

בחודש ניסן תשע"ז עבר אירוע מוחי, מאז היה מאושפז בבית החולים תל השומר עד לפטירתו, כשהוא בן 83. הלווייתו התקיימה בבני ברק, והוא נקבר בבית העלמין קריית שאול בתל אביב.

בניו התחנכו בילדותם במוסדות חב"ד בלוד, ובבגרותם נשלחו לישיבות חסידיות.

==ספריו==

כתב ספר בנושא יציאת האדמו"ר מבעלזא מהונגריה. הוא טען מידע אישי שהאדמו"ר הוכרח לסיים את הנאום במשפט האומר שליהודי הונגריה לא יאונה רע, כתנאי לאי-הסגרתו ולהברחתו לארץ ישראל. הרב אורטנר טען גם, שזוהי הסיבה להשמטת משפט זה, מהדפסות חוזרות מאוחרות יותר של הנאום. השמטה זו הותקפה על ידי מבקרים שונים, כניסיון התחמקות מ"אחריות הרבי מבלז" ודומיו, להתנהלות היהדות החרדית בשואה, ובעיקר להתנגדותה לציונות. כמו כן הוציא ספר זיכרון לאביו רבי משה ולסביו רבי בעריש, בשם "פאר משה" - "דבר חן", עם זכרונות מחייהם ומפועלם למען אדמו"רי בעלזא.

כן הוציא ספרים נוספים, בעיקר ספרים המבוססים על תורות אדמור"י בית בעלזא, והבני יששכר.

חיבר ספר הלכתי בשם "יד נתן" - מאמרים ושו"ת, עם הסכמת הרב שלמה זלמן אוירבך שגם הוסיף הערות לספר. כן הוציא קונטרס הדן בזמן קריאת המגילה בעיר לוד, וכן ספר בשם "אשנב ליהדות" העוסק בהסברת היהדות המיועד בעיקר לאנשים בלתי דתיים, ובו מציג את עמדת היהדות בנושאים כמו: אבולוציה, גיל העולם, העם הנבחר, שואה, ועוד.

==קישורים חיצוניים==

* [http://www.otzar.org/wotzar/book.aspx?6367 ספרו אשנב ליהדות] באתר אוצר החכמה
* 

==הערות שוליים==

קטגוריה:לוד: רבנים
קטגוריה:מחברי ספרי הלכה
קטגוריה:מחברי ספרי חסידות
קטגוריה:מחברי ספרי שו"ת ישראלים
קטגוריה:מחברי ספרי מוסר ומחשבה
קטגוריה:עולים במלחמת העולם השנייה
קטגוריה:רבני בעלז
קטגוריה:רבני ערים בישראל
קטגוריה:אישים הקבורים בבית הקברות קריית שאול

קטגוריה:ישראלים שנולדו ב-1935
קטגוריה:ישראלים שנפטרו ב-2018
שטר מטען

שטר מטען (באנגלית: Cargo Manifest/ Airway Bill) הוא מסמך הזהות של מטען (יבשתי, ימי או אווירי) בתנועה, בדומה לדרכון לנוסע. בשטר המטען מפורטים כתובת שולח המטען, כתובת מקבלה, כמות האריזות אשר נשלחות משקלן ומידותיהן. כמו כן יצוינו במטען תנאי המכר, מחיר ההובלה והנחיות שונות המיועדות לסוכן המטענים או למוביל המטען.

סוגי שטרי המטען ומעמדם המשפטי משתנים על פי זהותו של המוביל, כך לדוגמה לשטר המטען הימי מעמד חוקי של המחאה ועל מנת להסב אותו לצד ג', יש צורך בחתימת הסבה.

מספר שטר המטען מחולק לשתי קבוצות, קידומת ומספר. הקידומת משתנה בהתאם לזהות המוביל.

== תפקידו וחשיבותו של שטר המטען ==
המטרה העיקרית של שטר המטען היא לשמש כערובה למטען הנמסר לידי המוביל. הוא מהווה אמצעי לאימות ולהוכחה שהמטען אכן נשלח, מה שנתפס כהכרחי בעולם המודרני, שבו סחורות ומוצרים נעים בין יבשות ומדינות בקצב מהיר. שטר המטען מאפשר גם לעקוב אחר המטען במהלך הובלתו ולוודא שהוא מגיע ליעדו במצב תקין.

בנוסף לפרטים הבסיסיים אודות השולח, המקבל והמטען, שטר המטען מכיל גם מידע על תנאי המכר, מחיר ההובלה והנחיות מיוחדות שניתנו למוביל או לסוכן המטענים. הוא מספק כלים משפטיים לטיפול בסכסוכים אפשריים ולהבטחת זכויות הצדדים השונים. <ref></ref>

בעולם הגלובלי של ימינו, שבו סחורות ומוצרים עוברים בין יבשות ומדינות בקלות רבה, שטר המטען מהווה אבן יסוד בתהליך הלוגיסטי והמסחרי. הוא מאפשר לכל הצדדים המעורבים לשמור על שקיפות ולהבטיח שהתהליכים נעשים באופן מסודר, חוקי ובטוח.

בסופו של דבר, שטר המטען אינו רק מסמך - הוא הבטחה לשמירה על זכויות וחובות המשתתפים בתהליך ההובלה, ומהווה כלי חיוני לניהול יעיל ומדויק של מערכות הלוגיסטיקה וההובלה ברחבי העולם.

== סוגי שטרי המטען ומעמדם המשפטי ==
שטרי המטען מתחלקים לכמה סוגים, בהתאם לסוג ההובלה: ימית, אווירית ויבשתית. לכל אחד מסוגי שטרי המטען מעמד משפטי שונה, המשפיע על דרכי הטיפול בשטר והעברת בעלות על המטען. לדוגמה, שטר מטען ימי נחשב למסמך נגזרתי, דומה להמחאה, ודורש חתימה מיוחדת כדי להעביר את הזכויות על המטען לצד שלישי. הדבר מאפשר שליטה ואבטחה רבה יותר על התהליך הלוגיסטי והמשפטי המלווה את הובלת המטען.<ref name=":0"></ref>

== החלוקה והזיהוי של שטרי המטען ==
מספר שטר המטען מורכב משתי חלקים: קידומת ומספר. הקידומת משתנה בהתאם לזהות המוביל ולסוג ההובלה, ומאפשרת זיהוי מהיר של החברה המובילה וסוג השירות. המספר, הייחודי לכל שטר, משמש לזיהוי ספציפי של המטען ולמעקב אחריו במהלך כל שלבי ההובלה.<ref name=":0" />

==קישורים חיצוניים==

* [https://web.archive.org/web/20130414112441/http://www.export.gov.il/heb/Services/Small_Exporters/SmallExporterReference/news,72/ שטר המטען הימי] באתר המכון הישראלי לייצוא ולשיתוף פעולה בינלאומי.
* [https://web.archive.org/web/20150527111607/http://www.export.gov.il/heb/Services/Small_Exporters/SmallExporterReference/news,71/ שטר המטען האווירי] באתר המכון הישראלי לייצוא ולשיתוף פעולה בינלאומי.
* 

== הערות שוליים ==

קטגוריה:תעשיית התעופה
קטגוריה:הובלה ימית
קטגוריה:שינוע
טלאל ארסלאן

טלאל ארסלאן (בערבית: طلال ارسلان; נולד ב-12 ביוני 1965) הוא פוליטיקאי לבנוני וראש המפלגה הדמוקרטית הלבנונית, הדרוזית ברובה.

ארסלאן נולד בשוויפאת (شويفات), בנו של המנהיג הדרוזי מג'יד ארסלאן. ארסלאן מחזיק בתואר ראשון במדעי המדינה מאוניברסיטת ג'ורג' וושינגטון ותואר מאסטר באוניברסיטה האמריקאית בביירות.

== קריירה פוליטית ==

הוא כיהן כראש מחוז עאלי ב-1991, 1992, 1996 ו-2000. משנת 1990 ל-1992 כיהן כשר התיירות של לבנון, משנת 1996 ל-1998 כיהן כשר ההגירה ומזכיר המדינה בין 2000 ל-2004. בשנת 2001 ייסד את המפלגה הדמוקרטית הלבנונית.

==קישורים חיצוניים==

קטגוריה:דרוזים לבנונים
טלאל
קטגוריה:שרי התיירות של לבנון
קטגוריה:לבנונים שנולדו ב-1965
המפלגה הדמוקרטית הלבנונית

המפלגה הדמוקרטית הלבנונית (בערבית: الحزب الديمقراطي) היא מפלגה לבנונית שיוסדה על ידי השר הלבנוני לשעבר טלאל ארסלאן בשנת 2001. טלאל הוא בנו של המנהיג הדרוזי מג'יד ארסלאן, ועומד בראש המפלגה מאז היווסדה.

המפלגה היא חילונית באופן רשמי ובעלת תומכים מכל העדות בלבנון, אך רוב מצביעיה מגיעים ממשפחת ארסלן הדרוזית.
המפלגה נכללת בקואליציית 8 במרץ בהנהגת מישל עאון.
מפלגתו של ארסלן, וכן תנועת האחדות הלבנונית של ויאם והאב נחשבות כמתחרות העיקריות של המפלגה הסוציאליסטית הפרוגרסיבית של משפחת ג'ונבלאט (הנכללת בקואליציית 14 במרץ.

המפלגה הדמוקרטית הגיעה לפרלמנט הלבנוני פעם אחת בשנת 2000 ונכשלה להכניס את נציגיה בשנת 2005. בבחירות לפרלמנט ביוני 2009 זכתה המפלגה ב-2 מושבים.

סאלח אל-ערידי, ממנהיגי המפלגה, נהרג בהתפוצצות רכב ליד ביתו בשנת 2008.

==קישורים חיצוניים==
* 

קטגוריה:לבנון: מפלגות
קטגוריה:מפלגות שהוקמו ב-2001
אורגניזם

כל אורגניזם משתייך לאחת משלוש על-הממלכות: [[אאוקריוטים, חיידקים אמיתיים וחיידקים קדומים]]
אוֹרְגָּנִיזְם (בעברית: יְצוּר) הוא כל דבר חי המסוגל להתקיים ולהתרבות בכוחות עצמו ולבצע חילוף חומרים. בהגדרה אחרת, כל מה שיש בו תא אחד לכל הפחות. אורגניזם הוא פרט בדיד שגדל, מתפתח ועל פי רוב גם מתרבה.

האורגניזם מקיים במהלך חייו במו גופו את פעילויות החיים של המין אליו הוא שייך. חלק מהאורגניזמים (למשל אלמוגים ודבורי דבש) לא יכולים להתקיים בצורה עצמאית, אלא רק כחלק ממושבה.

האורגניזמים משפיעים על סביבתם בצורות שונות (חילופי גזים, הפרשות וכדומה). בתוך גופו של אורגניזם מתקיים הומאוסטזיס, כלומר התנאים הפיזיקליים והכימיים השוררים בתוך גופו נשמרים ברמה יציבה שמתאימה לפעילותו המיטבית, גם אם בסביבה שוררים תנאים שונים.

כל האורגניזמים מתחלקים לשלוש על ממלכות: אאוקריוטים, חיידקים אמיתיים וחיידקים קדומים.

לגבי הגדרת הנגיפים כאורגניזמים, קיימת מחלוקת פילוסופית בדבר. הם אומנם מכילים חומר גנטי ומסוגלים להתרבות בתוך תא פונדקאי, אולם מצד שני הם אינם מקיימים כל פעילות מטבולית ואינם מתרבים מחוץ לתא הפונדקאי. למעשה, הם אינם מכילים דבר מלבד חומצת גרעין, מספר חלבונים ולעיתים אף מעטפת ליפידית. לכן, היום רוב החוקרים אינם מגדירים אותם כאורגניזמים.

== מאפייני האורגניזם ==
* כל עולם החי מושתת על התא. זו היחידה הבסיסית ביותר של כל האורגניזמים החיים. גם לתא יש ארכיטקטורה פנימית, והוא עצמו מורכב מאברונים פנימיים.
* כל אורגניזם מבצע רגולציה בין הסביבה הפנימית לחיצונית. הוא נלחם בסביבה משתנה, ומנסה לייצב את זו הפנימית. הן האורגניזם השלם והן התא מקיימים בקרה של הסביבה הפנימית באופן כמעט בלתי-תלוי בסביבה החיצונית. זוהי אחת התכונות הבולטות של עולם החי.
* הומאוסטזה היא יכולת האורגניזם לקיים סביבה פנימית קבועה, זאת באמצעות מגוון רחב של תהליכים. קיום ההומאוסטזה מתאפשר באמצעות מטבוליזם.
* אבולוציה והתפתחות הן מאפיין נוסף של האורגניזם. כל אורגניזם יודע לייצר את עצמו – ולא סוגים אחרים.
* האורגניזם מגיב לסביבתו ללא הפסקה – לצמח שאוכל חרקים, למשל, יש חיישנים שגורמים לו להגיב כשנכנס חרק ללוע שלו. היחס הוא מתמיד - האורגניזם מחליף אנרגיה עם הסביבה כל הזמן.
* היררכיות – קיימות רמות שונות של התארגנות של עולם החי – לכל אורגניזם יש תאים שמהם הוא מורכב. התאים מרכיבים רקמות, אשר מרכיבות איברים, והאיברים יוצרים את הגוף.

== ראו גם ==
* אורגניזם מודל
* מיקרואורגניזם
* נגיף

== קישורים חיצוניים ==

*
קטגוריה:ערכים שבהם תבנית בריטניקה אינה מתאימה
כל אל-ערב

כל אל-ערב (בערבית: كل العرب – שפירושו: כל הערבים) הוא שבועון בבעלות פרטית בשפה הערבית היוצא לאור בנצרת.

השבועון הוא אחד משלושת השבועונים בשפה הערבית המובילים בישראל, והוא נהנה מתפוצה של כ-30,000 עותקים. העיתון נוסד בשנת 1987, ועורכו הנוכחי הוא יוסף שדאד (יוני 2009).

בבעלות קבוצת אל-ערב נמצא גם פורטל האינטרנט ואתר החדשות אל-ערב.

==קישורים חיצוניים==
* 

* 

קטגוריה:עיתונים בערבית
קטגוריה:ישראל: שבועונים
קטגוריה:נצרת: תקשורת
קטגוריה:תקשורת ערבית בישראל
מחבצה כלקוליתית

מחבצה גדולה מהתקופה הכלקוליתית, [[מוזיאון ישראל]]
מחבצה קטנה מהתקופה הכלקוליתית, תרבות באר שבע, [[מוזיאון הכט]]
אתר גילת שבנגב, מוזיאון ישראל]]
מחבצה כלקוליתית היא טיפוס של כלי חרס, ככל הנראה לחביצת חמאה מחלב, אשר היה נפוץ בתקופה הכלכוליתית בארץ ישראל (לרבות עבר הירדן).

== תיאור חומרי ==
הכלי עשוי מחרס. צורתו חבית שרועה, שתנוחתה מאוזנת. כל קצה של כלי מכווץ וממנו מתרוממת ידית אוזן קטנה. בכלים הקדומים יותר הקצוות היו שווים, כאשר בכלים מאוחרים יותר צורת שני הקצוות אינה שווה. קצה חד מכווץ והשני שטוח. באמצע הגוף המאוזן יוצא צוואר רחב. בחלק מהכלים נמצאה מסננת בתחתית הצוואר.<ref name=":0"></ref>

לכלי היו שני טיפוסים דומים בצורתם: קטן וגדול.<ref></ref>

==המחבצה במקורות הארכאולוגיים==
מחבצות חרס נמצאו לראשונה בחפירות ארכאולוגיות שנעשו בתלוליות ע'סול. כלים מזן זה היו נפוצים מאוד בתקופה הכלקוליתית, במיוחד באתרים של תרבות באר שבע (ראו ביר אבו מטר).<ref name=":0"></ref>

הכלים שהתגלה בע'סול היה מטיפוס קטן רוחב 22–23 ס"מ גובה 12–13 ס"מ.<ref></ref> הכלי כונה "כלי דמוי ציפור", ובתחילה לא היה ברור מה השימוש שנעשה בו.<ref name=":0"></ref> בתלוליות ע'סול נמצאו גם שברים של הכלי מהטיפוס הגדול.<ref name=":1"></ref> בתרבות באר שבע נמצאו בעיקר הכלים מהטיפוס הגדול.<ref name=":1"></ref>

באתר המקדש הכלקוליתי בעין גדי, נתגלה כלי בדמות איל נושא זוג מחבצות.

יעקב קפלן העלה את הרעיון שהכלי שנמצא שימש כמחבצה.<ref></ref><ref name=":0"></ref> תרבות באר שבע הייתה תרבות שחציה יישוב קבע וחציה חיי רועים; הם עסקו בתעשיית החלב ובשימור תוצרת חלב, ולפי ההצעה כלי זה שימש לתוצרת זאת או לשימורה.<ref name=":0"></ref>

עיקר פריחתו של הכלי הייתה בתרבות באר שבע, אבל הכלי או שבריו של הכלי נמצאו גם בעפולה ובכל האתרים שנחפרו בואדי עזה, שברים של הכלי נמצאו גם במערת אום-קטפה שבמדבר יהודה, דוגמאות זעירות בגזר, כלים מהטיפוס הקטן נמצאו במערות באזור ובעמק הירדן ליד גשר. הימצאות הכלים במקומות אלה מוכיחה את הקשר שהיה קיים בין אתרים אלה לתרבות ע'סול ותרבות באר שבע.<ref name=":1"></ref>

עם העלמות התרבות הכלקוליתית הכלי נעלם; הימצאותו של הכלי באתר ארכאולוגי מצביעה באופן חד משמעי שהאתר הוא מתקופה זו (מאובן מנחה).

==ראו גם==
*חלב בעת העתיקה

==קישורים חיצוניים==

* [https://web.archive.org/web/20130123192118/http://mushecht.haifa.ac.il/archeology/CronologicalTbl.aspx?id=13 מוזאון הכט - תמונת מחבצה]

== הערות שוליים ==

קטגוריה:התקופה הכלקוליתית
קטגוריה:ממצאים ארכאולוגיים מחרס
קטגוריה:כלי קיבול בעת העתיקה
סנט'אלנה

[[כנסיית סנט'אלנה.]]
סטאדיו פרלוג'י פנזו - אצטדיון הכדורגל של ונציה.]]
סנט'אלנה (באיטלקית: Sant'Elena) הוא אי בלגונת ונציה, הממוקם בקצה המזרחי של העיר ונציה שבאיטליה. האי מהווה חלק מרובע קסטלו של העיר.
==היסטוריה==
בימי הביניים היה האי מופרד בתעלה מייתר חלקי העיר. ההתיישבות באי התמקדה סביב כנסיית סנט'אלנה והמנזר הסמוך אליה. כנסייה ומנזר זה נבנו במהלך המאה ה-12 ושופצו ונבנו מחדש במהלך המאה ה-14. 

עם הגידול באוכלוסיית האי, מולאה התעלה בין האי לבין העיר והוצרה (נותרה תעלה צרה למעבר כלי שיט) ושלושה גשרים נבנו על מנת לקשר בין האי לבין העיר.

כיום ממוקם באי גן הזיכרון של ונציה (Rimembranze Park) וכן אצטדיון פרלוג'י פנזו - אצטדיון הכדורגל של ונציה. עוד ממוקמים באי בנייני הביאנלה של ונציה.

==קישורים חיצוניים==

קטגוריה:איים בלגונת ונציה